  Туспуктэм: Руслан Нуриахметов Майя Бывальцева 0+ 1-тӥ шуркынмонэ 11 часысен Можгаысь «Дубитель» лулчеберет юртын Нырысетӥез «Крезь куара» («Голос крезя») элькун фестиваль ортчоз. Со сярысь кар даминистрацилэн «ВКонтакте» мерлыко вотэсысь бамаз ивортӥзы. Фествиальын быдэс Удмуртиысь крезен шудӥсьёслэн гала-концертсы ортчоз. Учкисьёс крезьлэсь жильыртӥсь куаразэ, удмурт кырӟанъёсты кылзыны, сям-йылолъёсты учкыны быгатозы. Со сяна, крезьгуро интсрументъёсын шудонъя но чеберлыко киужъёс лэсьтонъя мастер-классъёсы пыриськыны луоз. Озьы ик фестиваль улсын Удмуртиысь журналистъёслэн огазеяськонэнызы но ивортодэтъя «Удмуртия» агентствоен дасям «Мелодия небесной росы» ӵектослэсь крезьлы сӥзем серизэ возьматозы. Ватсалом, фестиваль Азьмуртлэн лулчеберет кичӧлтонъёсъя фондэз юрттэмен радъяське. Тодэ вайытом. Удмуртиын «Театральное Приволжье» фестивальлэн улосвыл люкетэз кутскиз.  Тегъёс: Удмуртия Можга фестиваль Лулчеберет  